《苦牙动诗》
宋代·舒岳祥

身心自缚似芭蕉，安得凌风历九霄。
闲户人随春去老，倚阑花向雨中消。
病牙臲卼活书板，童顶羸垂倒药瓢。
善谑偶然成句子，丛谈聊以永今朝。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。